  Майя Бывальцева Удмурт Элькунъя Кунпуш ужъёсъя министерствоысь ГИБДД-лэн управлениезлэн кивалтӥсез Руслан Набиев луиз. Со сярысь удысэтлэн пресс-службаез ивортэ. Полициысь маёрез Руслан Набиевез управленилы кивалтӥсе юнматон сярысь пуктэтэз 25-тӥ южтолэзе Россиысь кунпуш ужъёсъя министр Владимир Колокольцев кинюртӥз. Азьвыл со Удмуртиысь ГИБДД-лэн дорожно-патрульной ёзэсысьтыз нимысьтыз батальонлэн командирез вал, туэ тулыспалысен управленилэн кивалтӥсезлэсь ужзэ быдэсъяз. ВАТСАН Набиев Руслан Гамирович вордскиз Ижкарын 1979-тӥ арын 15-тӥ шуркынмонэ. Дышетскемез вылӥ, юрист. Росси Федерациысь Кунпуш ужъёсъя министерстволэн Кивалтонъя академиезлэн кылзӥсез луэ. Кун автоинспекциын службазэ 2000-тӥ арын дорожно-патрульной ёзэсын инспектор луыса кутскиз. Ож интыосысь ветеран, 2013-тӥ арын Уйпал Кавказэ командировкае ветлӥз. Россиысь Кунпуш ужъёсъя министерстволэн данъетъёсыныз пусъемын. Кышнояськемын, нылыз вань. Тегъёс: МВД ГИБДД Удмуртия кивалтӥсьёс  